stanford-oval/wikipedia huggingface dataset:
พุฒิพงศ์ อัสสรัตนกุล

| พุฒิพงศ์ อัสสรัตนกุล |
| --- | --- |

สารนิเทศภูมิหลัง
เกิด: 8 ตุลาคม พ.ศ. 2542 (25 ปี)
ส่วนสูง: 1.78 เมตร (5 ฟุต 10 นิ้ว)
อาชีพ: นักแสดง นักร้อง นายแบบ
ปีที่แสดง: พ.ศ. 2560–ปัจจุบัน
ผลงานเด่น: หมอเต่า - My Ambulance รักฉุดใจนายฉุกเฉิน (2562)​  เต๋ - แปลรักฉันด้วยใจเธอ (2563)  เอ็ม - หลานม่า (2567) 
สังกัด: นาดาวบางกอก (2560–2565)  Billkin Entertainment (2565–ปัจจุบัน)
นาฏราช: นักแสดงนำชายยอดเยี่ยม แพลตฟอร์มออนไลน์ พ.ศ. 2563 - แปลรักฉันด้วยใจเธอ พ.ศ. 2564 - แปลรักฉันด้วยใจเธอ Part 2
คมชัดลึก: นักแสดงนำชายยอดเยี่ยม ประเภทละครโทรทัศน์ พ.ศ. 2563 - แปลรักฉันด้วยใจเธอ
พุฒิพงศ์ อัสสรัตนกุล ชื่อเล่น บิวกิ้น (เกิด 8 ตุลาคม พ.ศ. 2542) เป็นนักแสดง นักร้อง นายแบบชาวไทยเชื้อสายจีน อดีตนักแสดงสังกัดนาดาวบางกอก ปัจจุบันเป็นศิลปินสังกัด Billkin Entertainment มีชื่อเสียงเป็นที่รู้จักจากการรับบทเป็น "หมอเต่า" ในละครเรื่อง My Ambulance รักฉุดใจนายฉุกเฉิน (2562) "เต๋" จากภาพยนตร์ชุดต่อเนื่องทางโทรทัศน์เรื่อง แปลรักฉันด้วยใจเธอ (2563) และภาพยนตร์เรื่อง หลานม่า (2567)
ประวัติ

บิวกิ้นเกิดเมื่อวันที่ 8 ตุลาคม พ.ศ. 2542  เป็นบุตรของพนัส อัสสรัตนกุล และ พิงค์พร อัสสรัตนกุล บิวกิ้นเป็นลูกคนที่ 3 มีพี่ 2 คนชื่อ ธนิสร์ อัสสรัตนกุล (ชื่อเล่น มิกกี้) และ พีรภาส อัสสรัตนกุล (ชื่อเล่น วินนี่) บิวกิ้นจบการศึกษาระดับชั้นมัธยมศึกษาจากโรงเรียนเซนต์คาเบรียล และจบการศึกษาระดับชั้นปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ ท่าพระจันทร์ หลักสูตรบริหารธุรกิจบัณฑิต (หลักสูตรนานาชาติ) วิชาเอกการตลาด (Marketing) ด้วยเกียรตินิยมอันดับสอง ในระยะเวลาการศึกษา 3 ปีครึ่ง เข้ารับพระราชทานปริญญาบัตร วันที่ 30 พฤศจิกายน พ.ศ. 2566 ณ อาคารกิติยาคาร มหาวิทยาลัยธรรมศาสตร์ ศูนย์รังสิต ในการเข้ารับพระราชทานปริญญาบัตรของบิวกิ้น มีแฟนคลับกว่า 5,000 คน ได้เข้าร่วมแสดงความยินดีกันอย่างอุ่นหนาฝาคลั่งที่มหาวิทยาลัยธรรมศาสตร์ พร้อมด้วยครอบครัว เเละเพื่อน ๆ
เข้าสู่วงการบันเทิงด้วยการเป็นนักแสดงในสังกัดนาดาวบางกอก จากการแนะนำของปิยะ เศวตพิกุล หลังจากนั้นก็เริ่มมีงานเดินแบบ ถ่ายแบบ ถ่ายโฆษณา และมีผลงานการแสดง เช่น ภาพยนตร์ชุดต่อเนื่องทางโทรทัศน์เรื่อง Please เสียงเรียกวิญญาณ, ภาพยนตร์เรื่องน้อง.พี่.ที่รัก และมีชื่อเสียงเป็นที่รู้จักมากขึ้น[ต้องการอ้างอิง] จากการรับบทเป็น "หมอเต่า" และร้องเพลง “You Are My Everything” ในละครเรื่อง “My Ambulance รักฉุดใจนายฉุกเฉิน” ภาพยนตร์ชุดต่อเนื่องทางโทรทัศน์เรื่อง แปลรักฉันด้วยใจเธอ นอกจากยังมีผลงานอื่นๆ เช่น การเป็นพิธีกรในรายการต่าง ๆ ทางยูทูบ ช่อง Good Day Official
บิวกิ้นยังสานต่อสิ่งที่ได้เรียนมาจากมหาวิทยาลัยด้วยการเปิดบริษัท Billkin Entertainment หลังจากที่นาดาวบางกอกได้ปิดตัวลง ซึ่งเป็นบริษัทที่ดูแลตัวบิวกิ้นเองในฐานะศิลปินและนักแสดง ทั้งการรับงาน การผลิตงาน และส่วนอื่น ๆ ในอนาคต
ผลงานการแสดง > ภาพยนตร์

| ปี | ชื่อเรื่อง | บทบาท | ค่าย | หมายเหตุ |
| --- | --- | --- | --- | --- |
| 2561 | น้อง.พี่.ที่รัก | บอล | GDH | นักแสดงรับเชิญ |
| 2567 | หลานม่า​ | เอ็ม | GDH | นักแสดงนำ |
| 2568 | ซองแดงแต่งผี | เม่น | GDH | นักแสดงนำ |
ผลงานการแสดง > ภาพยนตร์สั้น

| ปี | ชื่อเรื่อง | บทบาท | หมายเหตุ | ร่วมกับ |
| --- | --- | --- | --- | --- |
| 2564 | อย่างอนดิเพื่อน กูไม่อยากเสียฟอร์มง้อ | อาร์ตไดเร็กเตอร์ | โฆษณา OPPO | กฤษฏ์ อำนวยเดชกร |
| 2564 | Shining In My Eyes | นักร้อง | โฆษณา OPPO | กฤษฏ์ อำนวยเดชกร |
| 2566 | ส่วน(ไม่)สำคัญ | พนักงานแผนก HR | โฆษณา OPPO Reno8 T 5G | กฤษฏ์ อำนวยเดชกร ธนภพ ลีรัตนขจร |
| 2566 | Lay’s Exclusive Drama Short Film | พี่ชายดรีม | โฆษณา Lays | ณลิตา สีห์อนุกุล กฤษฏ์ อำนวยเดชกร |
ผลงานการแสดง > ละคร

| ปี | ชื่อเรื่อง | บทบาท | หมายเหตุ | ออกอากาศ |
| --- | --- | --- | --- | --- |
| 2560 | เสียงเรียกวิญญาณ | เติ้ล | - | ไลน์ทีวี |
| 2562 | My Ambulance รักฉุดใจนายฉุกเฉิน | ธารา ธาดาลักษณ์ (หมอเต่า) |  | ช่องวัน 31 |
| 2562 | ONE YEAR 365 วัน บ้านฉัน บ้านเธอ | ปอร์เช่ (รับเชิญ) |  | ช่องวัน 31 |
| 2563 | แปลรักฉันด้วยใจเธอ | กฤตกร แซ่ตัน (เต๋) |  | ไลน์ทีวี ช่องวัน 31 |
| 2564 | แปลรักฉันด้วยใจเธอ ภาค 2 | กฤตกร แซ่ตัน (เต๋) | - | ไลน์ทีวี ช่องวัน 31 |
ผลงานการแสดง > พิธีกร

รายการ "Love Missions" ทางYoutube Channel "GoodDayOfficial"
รายการ "Game of Teens" ทางช่อง จีเอ็มเอ็ม 25
รายการ "บานาน่า ซ่าส์ซี๊ด"  ทางช่อง MCOT HD
รายการ "เที่ยวมั่วซั่ว ทางYoutube Channel "GoodDayOfficial"
คณะกรรมการ รายการ “789Survival“ ทางช่อง One31 ย้อนหลัง ทางYoutube Channel "789Survival"
ผลงานเพลง > อัลบั้มเพลง

| ชื่ออัลบั้ม | รายละเอียด | รายชื่อเพลง |
| --- | --- | --- |
| แปลรักฉันด้วยใจเธอ (The Original Soundtrack) |  อัลบั้มสากล  วางจำหน่าย: 7 ธันวาคม 2564  รูปแบบ: ซีดี, ดิจิตอลดาวน์โหลด, สตรีมมิ่ง  ค่าย: นาดาวมิวสิค | รายชื่อเพลง "กีดกัน (Skyline)" (ร้องโดย Billkin)  "กีดกัน (Skyline Piano Version)" (ร้องโดย Billkin)  "หรูเหอ (Skyline)" (ร้องโดย PP Krit)  "หรูเหอ (Skyline)" (ร้องโดย ตุลานันท์ นรเศรษฐ์พิศาล)  "แปลไม่ออก (Untold Answer)" (ร้องโดย Billkin)  "โคตรพิเศษ" (ร้องโดย Billkin)  "โคตรพิเศษ" (ร้องโดย PP Krit)  "รู้งี้เป็นแฟนกันตั้งนานแล้ว (Safe Zone)" (ร้องโดย Billkin และ PP Krit)  "ห่มผ้า (Hold Me Tight)" (ร้องโดย PP Krit)  "หลอกกันทั้งนั้น (Fake News)" (ร้องโดย PP Krit)  "หลอกกันทั้งนั้น (Fake News) (ร้องโดย Billkin)  "ไม่ปล่อยมือ (Coming of Age)" (ร้องโดย Billkin และ PP Krit) |
| LOVE’S APPRENTICE |  EP Album (มินิอัลบั้ม) วางจำหน่าย : 2566 ค่าย : Billkin Entertainment | รายชื่อเพลง ชอบตัวเองตอนอยู่กับเธอ (I Like Us)  กลับมาคบกันเถอะ (Please Please)  Mr.Everything  ยิ้มทั้งน้ำตา (Always)  การเดินทางที่สวยงาม (A Beautiful Ride) |
| Bbillkin full Album |  Full Album วางจำหน่าย : อยู่ระหว่างการปล่อยเพลง ค่าย : Billkin Entertainment | รายชื่อเพลง Daily Magic  ก้าวก่าย  Golden Hour  ยิ่งดุยิ่งชอบ  ตัวโดน |
ผลงานเพลง > ซิงเกิล

| ปี | เพลง | ค่าย | อันดับสูงสุด บิลบอร์ด ไทย  | อัลบั้ม |
| --- | --- | --- | --- | --- |
| 2563 | "กอดในใจ" (ร่วมกับ Jaylerr) | Nadao Music | ไม่มี | ไม่มีอัลบั้ม |
| 2564 | "คิดไม่ออก" (ร่วมกับ TangBadVoice) | TangBadVoice | ไม่มี | ไม่มีอัลบั้ม |
| 2564 | "I ไม่ O (IXO)" | Nadao Music | ไม่มี | ไม่มีอัลบั้ม |
| 2565 | "Self Love" (ร่วมกับ F.HERO, Tiger JK, Yoonmirae) | High Cloud Entertainment | ไม่มี | ไม่มีอัลบั้ม |
| 2567 | "ยอม Surrender " (ร่วมกับ PP Krit) | Billkin & PPkrit official | ไม่มี | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / (*) Billboard Thailand Songs เริ่มเปิดตัว 25 กรกฎาคม พ.ศ. 2565
ผลงานเพลง > ซิงเกิลพิเศษ

| ปี | เพลง | ค่าย | หมายเหตุ |
| --- | --- | --- | --- |
| 2563 | "มันดีเลย" (ร่วมกับ ผลิตโชค อายนบุตร, กฤษฏ์ อำนวยเดชกร และ ณิชาภัทร ฉัตรชัยพลรัตน์) | Nadao Music | เพลงประกอบโฆษณา เลย์ |
| 2564 | "เก็บไว้ตลอดไป (Once & Forever)" | Nadao Music | เพลงพิเศษร่วมกับ Oppo |
| 2564 | "เพื่อนกัน (Let's Celebrate)" | Nadao Music | For The 19th Asian Games Hangzhou 2022 |
| 2565 | "แลกเลยปะ (Hoo Whee Hoo)" (ร่วมกับ PP Krit และ โฟร์อีฟ) | Nadao Music | เพลงประกอบโฆษณา เลย์ |
ผลงานเพลง > LIVE SESSION

| ปี | เพลง | ต้นฉบับจาก | โปรเจกต์ | ร่วมกับ | เผยแพร่ |
| --- | --- | --- | --- | --- | --- |
| 2563 | จะบอกเธอว่ารัก | The Parkinson | Billkin [Live Session] | - | YouTube : NADAO MUSIC |
| 2563 | คำถามโง่ๆ | BOYd KOSIYABONG ft. cuttO | Billkin [Live Session] | - | YouTube : NADAO MUSIC |
| 2563 | อยากให้รู้ว่ารักเธอ | Joni Anwar | Billkin [Live Session] | - | YouTube : NADAO MUSIC |
| 2563 | Back At One | Brian McKnight | Billkin [Live Session] | - | YouTube : NADAO MUSIC |
| 2563 | สักวันหนึ่ง | BOYd KOSIYABONG ft. มาริสา | Billkin [Live Session] | - | YouTube : NADAO MUSIC |
| 2563 | กอดในใจ | Billkin ft. Jaylerr | One Million Hugs version | Ice Paris, PEARWAH, Jaylerr, นาน่า ศวรรยา และ กัปตัน ชลธร | YouTube : NADAO MUSIC |
| 2563 | กอดในใจ Orchestra Version | Billkin ft. Jaylerr | CentralwOrld x Mahidol Music | - | YouTube : NADAO MUSIC |
| 2564 | ลบไม่ได้ช่วยให้ลืม | INK WARUNTORN | INK x Billkin Live Session | INK WARUNTORN | YouTube : BOX MUSIC |
| 2564 | แปลไม่ออก | Billkin | INK x Billkin Live Session | INK WARUNTORN | YouTube : NADAO MUSIC |
| 2564 | หลอกกันทั้งนั้น | Billkin และ PP Krit | เปิดหมวกเฟสติวัล | - | YouTube : NADAO MUSIC |
| 2564 | กีดกัน x ไม่ปล่อยมือ | Billkin และ PP Krit | LINE TV AWARDS 2021 | PP Krit | YouTube : NADAO MUSIC |
| 2564 | โคตรพิเศษ | Billkin และ PP Krit | LINE TV AWARDS 2021 | PP Krit, ต่อ ธนภพ และ Khunpol BUS | YouTube : Nadao Bangkok |
| 2564 | เธอ | COCKTAIL | GeneLab+ Nadao Music | - | YouTube : Genelab |
| 2564 | หลอกกันทั้งนั้น Orchestra Version | Billkin และ PP Krit | Music Heals 2021 | - | YouTube : NADAO MUSIC |
| 2564 | ไม่ปล่อยมือ Orchestra Version | Billkin และ PP Krit | Music Heals 2021 | PP Krit | YouTube : NADAO MUSIC |
| 2564 | ถ้าหาก | TWO | TWO x BILLKIN x TA | TWOและTA The Parkinson | YouTube : Two Popetorn |
| 2565 | Give Me Your Forever | Zack Tabudlo | BYE 2021 | Zack Tabudlo | YouTube : Zack Tabudlo |
| 2565 | ยอม | นภ พรชำนิ | AIS5GVERSE | PP Krit | YouTube : AIS |
| 2565 | Permission to Dance | BTS | AIS5GVERSE | #TEAMAIS5G | YouTube : AIS |
| 2565 | เหมือนเคย | BOYd KOSIYABONG | PPkrit Live Session | PP Krit | YouTube : PPkrit Entertainment |
| 2567 | แค่น้องชาย (Brother zone) | BUS Because of you I shine | Billkin PP Krit X BUS7 | PP Krit และ BUS7 | YouTube : BUS because of you I shine |
| 2567 | ยอม (Surrender) | Billkin และ PP Krit | Billkin PP Krit X BUS7 | PP Krit และ BUS7 | YouTube : Billkin & PPkrit official |
ผลงานเพลง > มิวสิกวิดีโอ

| ปี | เพลง | ศิลปิน | หมายเหตุ |
| --- | --- | --- | --- |
| 2561 | แค่เธอเท่านั้น | No One Else | - |
| 2561 | The Diary | ณฐพล ศรีจอมขวัญ Feat. นะ Polycat | - |
| 2562 | รักติดไซเรน (My Ambulance) | ไอซ์ พาริส, แพรวา ณิชาภัทร |  |
| 2562 | 100 ปีโลกจดจำ (100 ปี เซนต์คาเบรียล) | ธนชัย อุชชิน, นภ พรชำนิ, และ ธนา ลวสุต |  |
| 2563 | เหนื่อยใจ | INK WARUNTORN |  |
| 2564 | ห่มผ้า (Hold Me Tight) | PP Krit | - |
| 2564 | หลอกกันทั้งนั้น (Fake News) | PP Krit | - |
| 2568 | ตื่น(Wake up call) (Ost.ซองแดงแต่งผี) | PP krit Feat. MILLI |  |
รางวัล

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2563 | Siamrath online Awards 2020 | เพลงประกอบยอดนิยม | กีดกัน (Skyline) (ประกอบ แปลรักฉันด้วยใจเธอ) | ชนะ |
| 2563 | Weibo TV Series Awards ครั้งที่ 5 | นักแสดงต่างประเทศยอดนิยม | แปลรักฉันด้วยใจเธอ | เสนอชื่อเข้าชิง |
| 2564 | Yniverse Awards 2020 | นักแสดงบทพระเอกยอดเยี่ยม | แปลรักฉันด้วยใจเธอ | ชนะ |
| 2564 | Yniverse Awards 2020 | เพลงประกอบซีรีส์ยอดเยี่ยม | แปลไม่ออก (ประกอบ แปลรักฉันด้วยใจเธอ) | ชนะ |
| 2564 | คมชัดลึกอวอร์ด ครั้งที่ 17 | นักแสดงนำชายยอดเยี่ยม | แปลรักฉันด้วยใจเธอ | ชนะ |
| 2564 | คมชัดลึกอวอร์ด ครั้งที่ 17 | นักร้องเพลงไทยสากลยอดนิยม |  | ชนะ |
| 2564 | The Guitar Mag Awards 2021 | Popular Vote คนดนตรีมหาชน |  | เสนอชื่อเข้าชิง |
| 2564 | Joox Thailand Music Awards 2021 | ศิลปินหน้าใหม่แห่งปี |  | ชนะ |
| 2564 | Joox Thailand Music Awards 2021 | ศิลปินที่เป็นที่สุดของโซเชียล |  | เสนอชื่อเข้าชิง |
| 2564 | Joox Thailand Music Awards 2021 | เพลงฮิตติดชาร์ตแห่งปี | กีดกัน (Skyline) (ประกอบ แปลรักฉันด้วยใจเธอ) | เสนอชื่อเข้าชิง |
| 2564 | LINE TV AWARDS 2021 | เพลงไทยยอดนิยม | กีดกัน (Skyline) (ประกอบ แปลรักฉันด้วยใจเธอ) | ชนะ |
| 2564 | LINE TV AWARDS 2021 | คู่จิ้นขวัญใจมหาชน | แปลรักฉันด้วยใจเธอ  ร่วมกับ PP Krit | ชนะ |
| 2564 | LINE TV AWARDS 2021 | ฉากจูบยอดนิยม | แปลรักฉันด้วยใจเธอ  ร่วมกับ PP Krit | ชนะ |
| 2564 | สยามซีรีส์อวอร์ด | คู่ขวัญจอแก้ว | แปลรักฉันด้วยใจเธอ  ร่วมกับ PP Krit | เสนอชื่อเข้าชิง |
| 2564 | สยามซีรีส์อวอร์ด | เพลงประกอบซีรีส์/ละครยอดนิยม | กีดกัน (ประกอบPP Krit) | เสนอชื่อเข้าชิง |
| 2564 | Kazz Awards 2021 | Rising Star | - | ชนะ |
| 2564 | นาฏราช ครั้งที่ 12 | นักแสดงนำชายยอดเยี่ยม (บนแพลตฟอร์มออนไลน์) | แปลรักฉันด้วยใจเธอ | ชนะ |
| 2565 | นาฏราช ครั้งที่ 13 | นักแสดงนำชายยอดเยี่ยม (บนแพลตฟอร์มออนไลน์) | แปลรักฉันด้วยใจเธอ Part 2 | ชนะ |
| 2565 | Spotify Wrapped 2021 | Most Streamed Thai Male Artist 2021 | - | ชนะ |
| 2565 | โทตี้มิวสิกอวอร์ดส์ 2021 | ศิลปินเดี่ยวแห่งปี |  | เสนอชื่อเข้าชิง |
| 2565 | โทตี้มิวสิกอวอร์ดส์ 2021 | เพลงประกอบยอดนิยม | รู้งี้เป็นแฟนกันตั้งนานแล้ว (Safe Zone) (ประกอบ แปลรักฉันด้วยใจเธอ Part 2) | เสนอชื่อเข้าชิง |
| 2565 | Asia Artist Awards (AAA) 2023 in Japan | AAA Asia Celebrity สาขานักแสดง |  | ชนะ |
| 2566 | โทตี้มิวสิกอวอร์ดส์ 2022 | เพลงศิลปินชายยอดนิยมแห่งปี | ชอบตัวเองตอนอยู่กับเธอ | ชนะ |
| 2566 | The Guitar Mag Awards 2023 | Star Single Hits Of the Year |  | ชนะ |
| 2566 | TikTokAwardsTH2023 | Artist of the year |  | ชนะ |
| 2566 | HOWE AWARDS 2023 | BEST SINGER |  | ชนะ |
| 2567 | LINE MELODY MUSIC AWARDS 2023 | MELODY OF THE YEAR | Mr. Everything | ชนะ |
| 2567 | Marie Claire ASIA STAR AWARDS 2024 | Rising Star Award | หลานม่า | ชนะ |
| 2567 | The 61st Asia Pacific Film Festival | Best Leading Actor | หลานม่า | ชนะ |
| 2568 | THAILAND BOX OFFICE AWARDS 2024  | นักแสดงนำชายแห่งปี | หลานม่า | ชนะ |
| 2568 | 18th Asian Film Awards  | Best Newcomer | หลานม่า | เสนอชื่อเข้าชิง |
| 2568 | LINE MELODY MUSIC AWARDS 2024 | Silver Melody | ชอบตัวเองตอนอยู่กับเธอ | ชนะ |
| 2568 | LINE MELODY MUSIC AWARDS 2024 | BEST MALE ARTIST |  | ชนะ |
แหล่งข้อมูลอื่น

พุฒิพงศ์ อัสสรัตนกุล ที่อินสตาแกรม
| ด ค กรางวัลคมชัดลึก อวอร์ด สาขานักแสดงนำชายยอดเยี่ยมประเภทละครโทรทัศน์ |
| --- | --- |
2546–2551:  พงษ์พัฒน์ วชิรบรรจง (2546)  แอนดริว เกร็กสัน (2547)  นิรุตติ์ ศิริจรรยา (2548)  ธีรเดช วงศ์พัวพันธ์ (2549)  ชาตโยดม หิรัณยัษฐิติ (2550)  ธีรเดช วงศ์พัวพันธ์ (2551) 
2552–2562:  พงษ์พัฒน์ วชิรบรรจง (2552)  จิรายุ ละอองมณี (2553)  ณัฐวุฒิ สกิดใจ (2554)  รวิชญ์ เทิดวงส์ (2555)  ยงศิลป์ วงศ์พนิตนนท์ (2556)  วรวุฒิ นิยมทรัพย์ (2557)  ศุกลวัฒน์ คณารศ (2558)  ณเดชน์ คูกิมิยะ (2559)  ศักดิ์สิทธิ์ แท่งทอง (2561)  ธนภพ ลีรัตนขจร (2562) 
2563–2573:  พุฒิพงศ์ อัสสรัตนกุล (2563)  ชาคริต แย้มนาม (2564)  ธนภัทร กาวิละ (2565)  ชาตโยดม หิรัญยัษฐิติ (2566)
จักรวาลภาพยนตร์มาร์เวล: เฟสหก

| จักรวาลภาพยนตร์มาร์เวล: เฟสหก |
| --- | --- |
สร้างจาก: ตัวละครตีพิมพ์ โดย มาร์เวลคอมิกส์
อำนวยการสร้าง:   เควิน ไฟกี  แอนโทนี รุสโซ (ภาพยนตร์ อเวนเจอร์ส)  โจ รุสโซ (ภาพยนตร์ อเวนเจอร์ส)  เอมี ปาสคาล (SM) 
นักแสดงนำ: ดูด้านล่าง
บริษัทผู้สร้าง:   มาร์เวลสตูดิโอส์  มาร์เวลสตูดิโอส์แอนิเมชัน (EoW & MZ)  พร็อกซิมิตีมีเดีย (EoW)  แฟมิลีโอนด์ (WM)  โอนิกซ์คอลเลกทิฟ (WM)  เอจีบีโอ (ภาพยนตร์ อเวนเจอร์ส)  โคลัมเบียพิคเจอร์ส (SM)  
ผู้จัดจำหน่าย:   วอลต์ดิสนีย์สตูดิโอส์โมชันพิกเชอส์  โซนี่พิกเชอส์รีลีดซิง (SM)  ดิสนีย์แพลตฟอร์มดิสทริบิวชัน (ละครชุดดิสนีย์+) 
วันฉาย: ค.ศ. 2025–2027
ประเทศ: สหรัฐ
ภาษา: อังกฤษ
| เฟสของ จักรวาลภาพยนตร์มาร์เวล |
| --- | --- |
 ดิอินฟินิตีซากา  เฟสหนึ่ง (ค.ศ. 2008–2012)  เฟสสอง (ค.ศ. 2013–2015)  เฟสสาม (ค.ศ. 2016–2019) 
 เดอะมัลติเวิร์สซากา  เฟสสี่ (ค.ศ. 2021–2022)  เฟสห้า (ค.ศ. 2023–2025)  เฟสหก (ค.ศ. 2025–2027) 
 รายชื่อ  ภาพยนตร์ •  ละครชุด 
ด ค ก
เฟสหก ของจักรวาลภาพยนตร์มาร์เวล (MCU) เป็นกลุ่มภาพยนตร์และละครชุดอเมริกันแนวซูเปอร์ฮีโรสร้างโดย มาร์เวลสตูดิโอส์ จากตัวละครที่ปรากฏในสิ่งพิมพ์ของ มาร์เวลคอมิกส์ เฟสหกประกอบด้วยภาพยนตร์ที่สร้างโดยมาร์เวลสตูดิโอส์ที่จะเข้าฉายในกลางปี ค.ศ. 2025 ถึงกลางปี ค.ศ. 2027 โดย วอลต์ดิสนีย์สตูดิโอส์โมชันพิกเชอส์ เป็นผู้จัดจำหน่ายภาพยนตร์ ขณะที่ละครชุดออกอากาศทาง ดิสนีย์+ โดยละครชุดคนแสดงจะออกอากาศภายใต้แบนเนอร์ "มาร์เวลเทเลวิชัน" ของมาร์เวลสตูดิโอส์ ภาพยนตร์เรื่องแรกของเฟสนี้คือ เดอะ แฟนแทสติก โฟร์: จุดเริ่มต้นปฐมบทใหม่ กำหนดฉายในเดือนกรกฎาคม ค.ศ. 2025 กำหนดการฉายในเฟสหกมีการเปลี่ยนแปลงหลายครั้งเนื่องจากการนัดหยุดงานของสมาคมนักเขียนแห่งอเมริกาและแซก-อาฟตรา 2023 เควิน ไฟกี เป็นผู้อำนวยการสร้างให้กับภาพยนตร์ทุกเรื่องและเป็นผู้อำนวยการสร้างฝ่ายบริหารให้กับละครชุดในเฟสนี้ ร่วมกับ แอนโทนีและโจ รุสโซ ใน อเวนเจอร์ส: ดูมส์เดย์ กับ อเวนเจอร์ส: ซีเครตวอร์ส และ เอมี ปาสคาล ใน ภาพยนตร์ภาคต่อของ สไปเดอร์แมน: โน เวย์ โฮม ที่ยังไม่มีชื่อ
ภาพยนตร์ในเฟสนี้ ได้แก่ เดอะ แฟนแทสติก โฟร์: จุดเริ่มต้นปฐมบทใหม่, อเวนเจอร์ส: ดูมส์เดย์, ภาพยนตร์ภาคต่อของ สไปเดอร์แมน: โน เวย์ โฮม ที่ยังไม่มีชื่อ จาก โซนี่พิกเชอส์รีลีดซิง โดย ทอม ฮอลแลนด์ กลับมารับบทเดิมเป็น ปีเตอร์ ปาร์คเกอร์ / สไปเดอร์-แมน และ อเวนเจอร์ส: ซีเครตวอร์ส โดยยังมีภาพยนตร์ที่ยังไม่ได้ประกาศอีกสองเรื่อง กำหนดฉายใน ค.ศ. 2026 ละครชุดดิสนีย์+ ในเฟสนี้ ได้แก่ แอนิเมชัน อายส์ออฟวาคานด้า และ มาร์เวลซอมบี้, วันเดอร์แมน แสดงนำโดย ยาห์ยา อับดุล-มาทีน ที่ 2 และ วิสชั่นเควสต์ แสดงนำโดย พอล เบ็ตตานีย์ เฟสหกร่วมกับเฟสสี่และเฟสห้า เป็นส่วนหนึ่งของ "เดอะมัลติเวิร์สซากา"
ภาพยนตร์

ดูเพิ่ม: รายชื่อภาพยนตร์ในจักรวาลภาพยนตร์มาร์เวล
| ภาพยนตร์ | วันที่ฉายในสหรัฐ | ผู้กำกับ | ผู้เขียนบท | ผู้อำนวยการสร้าง | สถานะ |
| --- | --- | --- | --- | --- | --- |
| เดอะ แฟนแทสติก โฟร์: จุดเริ่มต้นปฐมบทใหม่ | 25 กรกฎาคม ค.ศ. 2025 (2025-07-25) | แมตต์ แชกแมน | เจฟฟ์ แคปแลนกับเอียน สปริงเกอร์และจอช ฟรีดแมนและ คาเมรอน สไควร์สและเอริก เพียร์สันและปีเตอร์ แคเมรอน | เควิน ไฟกี | หลังการถ่ายทำ  |
| อเวนเจอร์ส: ดูมส์เดย์ | 1 พฤษภาคม ค.ศ. 2026 (2026-05-01) | แอนโทนีและโจ รุสโซ | ไมเคิล วัลดรอนและสตีเฟน แม็กฟีลี | เควิน ไฟกี, แอนโทนีและโจ รุสโซ | ก่อนการถ่ายทำ |
| ภาคต่อของ สไปเดอร์แมน: โน เวย์ โฮม ที่ยังไม่มีชื่อ | 24 กรกฎาคม ค.ศ. 2026 (2026-07-24) | เดสติน แดเนียล เครตตัน | คริส แม็กเคนนากับเอริก ซอมเมอส์ | เควิน ไฟกีและเอมี ปาสคาล  | ก่อนการถ่ายทำ |
| อเวนเจอร์ส: ซีเครตวอร์ส | 7 พฤษภาคม ค.ศ. 2027 (2027-05-07) | แอนโทนีและโจ รุสโซ | ไมเคิล วัลดรอนและสตีเฟน แม็กฟีลี | เควิน ไฟกี, แอนโทนีและโจ รุสโซ | กำลังพัฒนา |
ภาพยนตร์ > เดอะ แฟนแทสติก โฟร์: จุดเริ่มต้นปฐมบทใหม่ (2025)

บทความหลัก: เดอะ แฟนแทสติก โฟร์: จุดเริ่มต้นปฐมบทใหม่
เควิน ไฟกี ประกาศว่า มาร์เวลสตูดิโอส์ กำลังพัฒนาภาพยนตร์ แฟนแทสติกโฟร์ สำหรับจักรวาลภาพยนตร์มาร์เวล ที่งาน แซนดีเอโกคอมิก-คอน เมื่อเดือนกรกฎาคม ค.ศ. 2019 และประกาศในเดือนธันวาคม ค.ศ. 2020 ว่า จอน วอตส์ จะเป็นผู้กำกับ วอตส์ถอดตัวในเดือนเมษายน ค.ศ. 2022 เพื่อหยุดพักจากโครงการซูเปอร์ฮีโร แมตต์ แชกแมน ผู้เคยกำกับละครชุดดิสนีย์+ เรื่อง วันด้าวิสชั่น (2021) ยืนยันว่าจะเป็นผู้กำกับภาพยนตร์ในเดือนกันยายน เมื่อมีการเปิดเผยว่า เจฟฟ์ แคปแลนกับเอียน สปริงเกอร์ จะเป็นผู้เขียนบทภาพยนตร์ จอช ฟรีดแมน เขียนบทภาพยนตร์ใหม่ในเดือนมีนาคม ค.ศ. 2023 ร่วมกับ คาเมรอน สไควร์ส, เอริก เพียร์สัน และปีเตอร์ แคเมรอน ก็มีส่วนร่วมในการเขียนบทเช่นกัน ทีมแฟนแทสติกโฟร์ได้รับยืนยันในเดือนกุมภาพันธ์ ค.ศ. 2024 ประกอบด้วย เปโดร ปัสกัล เป็น รีด ริชาร์ดส / มิสเตอร์แฟนแทสติก, วาเนสซา เคอร์บี เป็น ซู สตอร์ม / อินวิซิเบิลวูเมน, โจเซฟ ควินน์ เป็น จอห์นนี สตอร์ม / ฮิวเมนทอร์ช และ อีบอน มอสส์-บาครัค เป็น เบ็น กริมม์ / เดอะทิง การถ่ายทำเริ่มต้นในปลายเดือนกรกฎาคม ค.ศ. 2024 ที่ไพน์วูดสตูดิโอส์ในลอนดอน จนถึงสิ้นเดือนพฤศจิกายน เดอะ แฟนแทสติก โฟร์: จุดเริ่มต้นปฐมบทใหม่ กำหนดฉายวันที่ 25 กรกฎาคม ค.ศ. 2025
ภาพยนตร์ > อเวนเจอร์ส: ดูมส์เดย์ (2026)

มาร์เวลสตูดิโอส์ประกาศภาพยนตร์ อเวนเจอร์ส: เดอะแคงไดแนสตี ที่งานซานดิเอโกคอมิก-คอน เมื่อเดือนกรกฎาคม ค.ศ. 2022 หลังจากนั้นไม่นานก็ยืนยันว่า เดสติน แดเนียล เครตตัน จะเป็นผู้กำกับภาพยนตร์ เจฟฟ์ เลิฟเนส ผู้เขียนบทภาพยนตร์ แอนท์-แมน และ เดอะ วอสพ์: ตะลุยมิติควอนตัม (2023) เปิดเผยในเดือนกันยายนว่าจะเป็นผู้เขียนบทภาพยนตร์ อเวนเจอร์ส: เดอะแคงไดแนสตี เครตตันออกจากโครงการในเดือนพฤศจิกายน ค.ศ. 2023 เมื่อ ไมเคิล วอลดรัน ได้รับการว่าจ้างให้แทนที่เลิฟเนส โดยวอลดรันเคยทำหน้าที่เป็นหัวหน้าผู้เขียนบทในปีหนึ่ง ของ โลกิ (2021) และผู้เขียนบทภาพยนตร์ จอมเวทย์มหากาฬ ในมัลติเวิร์สมหาภัย (2022) ตามแผนเดิม จอนาทัน เมเจอส์ จะกลับมารับบทแคงผู้พิชิต ก่อนเขาจะถูกไล่ออกในเดือนธันวาคม ค.ศ. 2023 จากคดีทำร้ายร่างกายอดีตคู่รัก โดยเวลานั้นมาร์เวลอ้างถึงภาพยนตร์เรื่องนี้ภายในว่า อเวนเจอร์ส 5 ณ งานแซนดิเอโกคอมิก-คอน เมื่อเดือนกรกฎาคม ค.ศ. 2024 มาร์เวลสตูดิโอส์ประกาศเปลี่ยนชื่อภาพยนตร์เป็น อเวนเจอร์ส: ดูมส์เดย์, รอเบิร์ต ดาวนีย์ จูเนียร์ ได้รับเลือกให้แสดงเป็น วิกเตอร์ วอน ดูม / ด็อกเตอร์ดูม (หลังเคยแสดงเป็น โทนี สตาร์ก / ไอรอนแมน ก่อนหน้านี้ในจักรวาลภาพยนตร์มาร์เวล) เป็นตัวร้ายของภาพยนตร์แทนเมเจอส์, แอนโทนีและโจ รุสโซ เป็นผู้กำกับและ สตีเฟน แม็กฟีลี เป็นผู้เขียนบท พี่น้องรุสโซจะเป็นผู้อำนวยการสร้างผ่านเอจีบีโอ บริษัทของพวกเขา ภาพยนตร์กำหนดการถ่ายทำในช่วงไตรมาสที่สองของ ค.ศ. 2025 ในลอนดอน อเวนเจอร์ส: ดูมส์เดย์ กำหนดฉายวันที่ 1 พฤษภาคม ค.ศ. 2026
เดอะ แฟนแทสติก โฟร์ จะปรากฏตัวในภาพยนตร์ โดย ปัสกัล, เคอร์บี, ควินน์และมอสส์-บาครัค จะกลับมารับบทเดิมของพวกเขา
ภาพยนตร์ > ภาคต่อของ สไปเดอร์แมน: โน เวย์ โฮม ที่ยังไม่มีชื่อ (2026)

ดูเพิ่ม: สไปเดอร์แมน: โน เวย์ โฮม § อนาคต
มีรายงานในเดือนสิงหาคม ค.ศ. 2019 ว่าภาพยนตร์ สไปเดอร์-แมน เรื่องที่สี่ กำลังอยู่ในการพัฒนาร่วมกับ สไปเดอร์แมน: โน เวย์ โฮม (2021) ผู้อำนวยการสร้าง เอมี ปาสคัล เปิดเผยในเดือนพฤศจิกายน ค.ศ. 2021 ว่า โซนี่และมาร์เวลสตูดิโอส์กำลังวางแผนสร้างภาพยนตร์สไปเดอร์-แมนอย่างน้อยอีกสามเรื่องที่แสดงนำโดย ทอม ฮอลแลนด์ เป็น ปีเตอร์ ปาร์คเกอร์ / สไปเดอร์-แมน โดยงานสร้างภาพยนตร์เรื่องแรกกำลังจะเริ่มต้นขึ้นแล้ว มาร์เวลสตูดิโอส์และโซนี่ได้พัฒนาเรื่องราวของภาพยนตร์อย่างจริงจังในเดือนถัดไป นักเขียนบท คริส แม็กเคนนากับเอริก ซอมเมอส์ เริ่มต้นทำงานกับภาพยนตร์ในเดือนกุมภาพันธ์ ค.ศ. 2023 โดยปาสคัลได้ยืนยันเมื่อปลายเดือนพฤษภาคมว่า ภาพยนตร์เรื่องนี้ยังอยู่ระหว่างการพัฒนา แต่การทำงานต้องหยุดชะงักลงเนื่องจาก การหยุดงานของสมาคมนักเขียนแห่งอเมริกา 2023 ซึ่งเริ่มต้นในต้นเดือนดังกล่าว และงานจะกลับมาดำเนินการอีกครั้งหลังจากการหยุดงานสิ้นสุดลง ณ เวลานั้น ฮอลแลนด์ก็ยืนยันอีกครั้งว่าภาพยนตร์ยังอยู่ในระยะเริ่มต้นของการพัฒนา และเขามีส่วนร่วมในการประชุมเกี่ยวกับเรื่องนี้ แม้ว่าการประชุมจะต้องถูกระงับลงไปเนื่องจากการหยุดงานประท้วงของนักเขียนก็ตาม เดสติน แดเนียล เครตตัน อยู่ระหว่างการเจรจาเบื้องต้นเพื่อกำกับภาพยนตร์ในเดือนกันยายน ค.ศ. 2024 และได้รับการว่าจ้างในเดือนถัดมาเมื่อฮอลแลนด์ยืนยันว่าจะแสดงนำ การถ่ายทำคาดว่าจะเริ่มต้นในกลาง ค.ศ. 2025 ภาพยนตร์กำหนดฉายวันที่ 24 กรกฎาคม ค.ศ. 2026
ภาพยนตร์ > อเวนเจอร์ส: ซีเครตวอร์ส (2027)

มาร์เวลสตูดิโอส์ประกาศภาพยนตร์ อเวนเจอร์ส: ซีเครตวอร์ส ที่งานซานดิเอโกคอมิก-คอน เมื่อเดือนกรกฎาคม ค.ศ. 2022 เมื่อเดือนตุลาคม มีการเปิดเผยว่าวันดรอนจะเป็นผู้เขียนบทภาพยนตร์ เมเจอร์สได้รับการว่าจ้างให้กลับมารับบทแคงอีกครั้งจนกระทั่งเขาถูกไล่ออกในเดือนธันวาคม ค.ศ. 2023 มีการประกาศในเดือนกรกฎาคม ค.ศ. 2024 ว่า พี่น้องรุสโซ จะเป็นผู้กำกับ พร้อมกับแม็กฟีลีจะเป็นผู้เขียนบทและดาวนีย์ได้รับเลือกให้แสดงเป็น ด็อกเตอร์ดูม พี่น้องรุสโซจะเป็นผู้อำนวยการสร้างผ่านเอจีบีโอ อเวนเจอร์ส: ซีเครตวอร์ส กำหนดฉายวันที่ 7 พฤษภาคม ค.ศ. 2027
เดอะ แฟนแทสติก โฟร์ จะปรากฏตัวในภาพยนตร์ โดยจะกลับมาจาก ดูมส์เดย์
ละครชุดทางโทรทัศน์

ดูเพิ่ม: รายชื่อละครชุดทางโทรทัศน์ในจักรวาลภาพยนตร์มาร์เวล
ละครชุดในเฟสหกจะออกอากาศบนดิสนีย์+
| ชื่อ | ปี | ปี | จำนวนตอน | จำนวนตอน | วันที่เผยแพร่> วันแรก | วันที่เผยแพร่> วันสุดท้าย | หัวหน้าผู้เขียนบท / โชว์รันเนอร์ | ผู้กำกับ | สถานะ |
| --- | --- | --- | --- | --- | --- | --- | --- | --- | --- |
| อายส์ออฟวาคานด้า |  | 1 | 4 | 4 | 6 สิงหาคม ค.ศ. 2025 (2025-08-06) | รอประกาศ | ท็อดด์ แฮร์ริส | ท็อดด์ แฮร์ริส | กำลังสร้าง |
| มาร์เวลซอมบี้ |  | 1 | 4 | 4 | 3 ตุลาคม ค.ศ. 2025 (2025-10-03) | รอประกาศ | เซ็บ เวลส์ | ไบรอัน แอนดรูว์ส | กำลังสร้าง |
| วันเดอร์แมน |  | 1 | 8 | 8 | ธันวาคม ค.ศ. 2025 (2025-12) | รอประกาศ | แอนดรูว์ เกสต์ | เดสติน แดเนียล เครตตัน, สเตลลา เมกี, เจมส์ พอนโซลด์ตและทิฟฟานี จอห์นสัน | หลังการถ่ายทำ |
| แดร์เดวิล: บอร์นอะเกน |  | 2 | 8 | 8 | ค.ศ. 2026 (2026) | รอประกาศ | ดาริโอ สการ์ดาปาเน | จัสติน เบนสัน และแอรอน มัวร์เฮด | กำลังถ่ายทำ |
| วิสชั่นเควสต์ |  | 1 | รอประกาศ | รอประกาศ | ค.ศ. 2026 (2026) | รอประกาศ | เทอร์รี มาทาลัส | เทอร์รี มาทาลัส, คริสโตเฟอร์ เจ. เบิร์น, และวินเซนโซ นาตาลี | กำลังถ่ายทำ |
| ยัวร์เฟรนด์ลีเนเบอร์ฮูดสไปเดอร์-แมน |  | 2 | รอประกาศ | รอประกาศ | ค.ศ. 2026 (2026) | รอประกาศ | เจฟฟ์ แทรมเมล | รอประกาศ | กำลังสร้าง |
ละครชุดทางโทรทัศน์ > อายส์ออฟวาคานด้า

บทความหลัก: อายส์ออฟวาคานด้า
ละครชุดเล่าเรื่องราวของนักรบชาววาคานด้าที่เดินทางไปทั่วโลก เพื่อไปเก็บวัตถุไวเบรเนียมที่เป็นอันตรายตลอดประวัติศาสตร์
ละครชุดประกาศจากมาร์เวลสตูดิโอส์แอนิเมชันในเดือนธันวาคม ค.ศ. 2023 สร้างขึ้นโดยร่วมมือกับ พร็อกซิมิตีมีเดีย บริษัทของ ไรอัน คูเกลอร์ ผู้กำกับ แบล็ค แพนเธอร์ (2018) และ แบล็ค แพนเธอร์: วาคานด้าจงเจริญ (2022) ท็อดด์ แฮร์ริส เปิดเผยในเดือนพฤษภาคม ค.ศ. 2024 ว่าเป็นผู้สร้างละครชุดนี้ และเขาทำหน้าที่เป็นผู้กำกับ ก่อนหน้านี้เขาเคยทำงานเป็นศิลปินสตอรีบอร์ดที่มาร์เวลสตูดิโอส์ อายส์ออฟวาคานด้า กำหนดออกอากาศบนดิสนีย์+ ในวันที่ 6 สิงหาคม ค.ศ. 2025 และจะมีทั้งหมดสี่ตอน